CELEX: 52012PC0061
Language: lt
Date: 2012-02-17
Title: Pasiūlymas TARYBOS SPRENDIMAS kuriuo iš dalies keičiamas Tarybos sprendimas 2001/822/EB dėl užjūrio šalių bei teritorijų ir Europos bendrijos asociacijos

|
			
		
		
		52012PC0061
		
			Pasiūlymas TARYBOS SPRENDIMAS kuriuo iš dalies keičiamas Tarybos sprendimas 2001/822/EB dėl užjūrio šalių bei teritorijų ir Europos bendrijos asociacijos /* COM/2012/061 final - 2012/0024 (CNS) */
			
				
		
		
			
			   	AIŠKINAMASIS MEMORANDUMAS
Remiantis 2010 m. spalio 29 d.
Europos Vadovų Tarybos sprendimu, kuriuo iš dalies keičiama Sutartis
dėl Europos Sąjungos veikimo, nuo 2012 m. sausio 1 d.
Prancūzijos Sen Bartelemi bendrija, buvęs Europos Sąjungos
atokiausias regionas, tapo Europos Sąjungos asocijuota užjūrio šalimi
ir teritorija.
Pagal Sutarties dėl Europos Sąjungos
veikimo 203 straipsnį Europos Sąjungos Taryba vieningai priima
Europos Sąjungos asocijuotoms užjūrio šalims ir teritorijoms taikomas
nuostatas. Šioje srityje 2001 m. gruodžio 2 d. įsigaliojęs
2001 m. lapkričio 27 d. Tarybos sprendimas dėl užjūrio
šalių bei teritorijų ir Europos bendrijos asociacijos (toliau –
Užjūrio asociacijos sprendimas) nustos galioti 2013 m. pabaigoje. 
Šis Tarybos sprendimas turi būti iš
dalies pakeistas siekiant atsižvelgti į 2010 m. spalio 29 d. Europos
Vadovų Tarybos sprendimu, kuriuo iš dalies keičiamas Sen Bartelemi
salos statusas Europos Sąjungos atžvilgiu, iš dalies pakeistą
Sutartį dėl Europos Sąjungos veikimo; be to, pastarajame
sprendime numatytas šios Prancūzijos bendrijos statuso pokytis – nuo
2012 m. sausio 1 d. ji tapo užjūrio šalimi ir teritorija.
2012/0024 (CNS)
Pasiūlymas
TARYBOS SPRENDIMAS
kuriuo iš dalies keičiamas Tarybos
sprendimas 2001/822/EB dėl užjūrio šalių bei teritorijų ir
Europos bendrijos asociacijos
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 203 straipsnį,
atsižvelgdama į Europos Komisijos
pasiūlymą,
teisės akto pasiūlymą perdavus
nacionaliniams parlamentams,
atsižvelgdama į Europos Parlamento
nuomonę
laikydamasi specialios teisėkūros
procedūros,
kadangi:
(1)              
2010 m. spalio 29 d. Europos Vadovų Tarybos
sprendimu, kuriuo iš dalies keičiamas Sen Bartelemi salos statusas Europos
Sąjungos atžvilgiu[1],
iš dalies pakeičiama Sutartis dėl Europos Sąjungos veikimo,
pirmiausia jos II priedas, įtraukiant Sen Bartelemi salą į
užjūrio šalių ir teritorijų, kurioms taikoma Sutarties
ketvirtoji dalis, sąrašą;
(2)              
2001 m. lapkričio 27 d. Tarybos sprendimu
2001/822/EB dėl užjūrio šalių bei teritorijų ir Europos
bendrijos asociacijos[2]
nustatomas teisinis pagrindas, skirtas užjūrio šalių ir
teritorijų (toliau – UŠT) ekonominei ir socialinei plėtrai skatinti
bei jų ir Europos Sąjungos ekonominiams ryšiams stiprinti. Sprendimo
2001/822/EB IA priede pateiktas sprendimo 1 straipsnio 2 dalyje
nurodyta asociacija siejamų UŠT sąrašas;
(3)              
Sprendimas 2001/822/EB taikomas iki 2013 m.
gruodžio 31 d. Taigi jo IA priedas turi būti iš dalies pakeistas siekiant
atsižvelgti į Sen Bartelemi salos, nuo 2012 m. sausio 1 d.
tapusios užjūrio šalimi ir teritorija, statuso pokyčius Europos
Sąjungos atžvilgiu;
(4)              
Sprendimas 2010/718/ES taikomas nuo 2012 m.
sausio 1 d. Todėl Sen Bartelemi salai reikia taikyti UŠT palankias
Sprendimo 2001/822/EB nuostatas, kuriomis nesukuriamos prievolės, išskyrus
nuostatas, susijusias su vystomojo bendradarbiavimo finansavimu. Šiuo klausimu
Prancūzija įsipareigojo neprašyti Europos plėtros fondo paramos
Sen Bartelemi salai 2007–2013 m. finansinės programos laikotarpiu, 
PRIĖMĖ ŠĮ
SPRENDIMĄ: 
1 straipsnis
Sprendimo 2001/822/EB IA priedas iš dalies
keičiamas taip: tarp įtraukos „Sen Pjeras ir Mikelonas“ ir
įtraukos „Aruba“ įterpiama ši įtrauka:
„– Sen Bartelemi,“.
2 straipsnis
Šis sprendimas įsigalioja kitą
dieną po jo paskelbimo Europos Sąjungos oficialiajame leidinyje.
Nuo 2012 m. sausio 1 d. Sen
Bartelemi salai taikomi Sprendimo 2001/822/EB 1–9, 34, 35 ir 38
straipsniai, 39 straipsnio 1 ir 7 dalys, 45 straipsnio 1 dalis,
2 dalies a punktas ir 3 dalis, 57 ir 58 straipsniai.
Priimta Briuselyje
                                                                       Tarybos
vardu
                                                                       Pirmininkas
[1]               OL L 325, 2010 12 9, p. 4.
[2]               OL L 314, 2001 11 30, p. 1.